《已上江行杂咏 过张氏废居土人称花园张》
明代·陶安

兵后残基绿草新，土荒石砌卧麒麟。昔年花木有千种，今日子孙无一人。

当面好山遥隔水，惊心啼鸟暗伤春。蔷薇寂寞沾清露，还似歌筵酒在唇。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。